- Det er viktigere å finne en god løsning på flyktningkrisa enn å berge Frp i regjering.

Et flertall av fylkeslederne i Kristelig folkeparti (Krf) er villige til å danne et stortingsflertall om flyktningkrisa uten Frp, selv om det vil medføre en regjeringskrise, skriver Klassekampen.

- Det er viktigere å finne en god løsning på flyktningkrisa enn å berge Frp i regjering, sier Svein Iversen, fylkesleder for Krf i Finnmark.

Uttalelsen kommer etter at tidligere statsminister og Krf-leder, Kjell Magne Bondevik, i helgen gikk ut i avisen og advarte mot et forlik med Frp om flyktningkrisa.

Les også: Asylstrømmen koster 9,5 milliarder ekstra



PRESSER FRP: KrF-leder Knut Arild Hareide mener det er uaktuelt å ta penger fra bistandsbudsjettet for å sette i gang tiltak for flyktninger i Norge. Foto: Jørgen Berge (Nettavisen)

Les også: Regjeringen vil redusere flyktningestrømmen til Norge ved å bruke Facebook og Twitter



10 av 11 fylkesledere Klassekampen har snakket med, skal ha sagt seg enige med Bondevik.

Mandag møtes partiene på Stortinget til samtale om asylpolitikken, og hvordan Norge skal håndtere flyktningkrisen. Avstanden mellom partiene er stor, spesielt mellom Frp og Krf.

Et av forslagene til regjeringen er å ta 4,2 milliarder fra bistandsbudsjettet og bruke dem på tiltak i Norge. Dette har Krf-leder Knut Arild Hareide omtalt som uaktuelt.

Les også: Partiene innleder samtaler om asylforlik

